Buş andraxnası

Ümumi yayılması 
Buş andraxnası Qafqaz ərazisində yayılmışdır.

 Azərbaycanda yayılması 
Naxçıvan Muxtar Respublikasının (Culfa) dağlarında rast gəlinir.

 Statusu 
Buş andraxnası Azərbaycanın nadir bitki növüdür. VU D2.

 Bitdiyi yer 
Buş andraxnası əsasən quru, daşlı-qayalı yamaclarda təbii halda bitir.

 Təbii ehtiyatı 
Buş andraxnası Azərbaycanda çox deyildir.

 Bioloji xüsusiyyətləri 
Oduncaqlaşmış gövdələrinin diametri 5 sm-ə dək çatan yarımkoldur. Gövdələri möhkəm, budaqlı, göyümtül, hündürlüyü 15-45 sm-dir. Yalançı zoğları ağ örtüklü, üçkünc-yumurtavarı, ucu biz, kənarları qeyri-bərabər dişlidir. Yarpaqları qısa saplaqlarda, qalıntəhər, göyümtül, çılpaq, enli-ellipsvarı və ya enli-yumurtavarı, uzunluğu 7 mm-ədək və eni 5 mm-dəkdir. Çiçəkləri yarpaqların qoltuqlarında tək və ya cüt, nazik çiçək saplaqlarında yerləşir. Erkəkcik çiçəklərinin kasayarpaqları nazik, yaşlımtıl-qonur, enli, ağ haşiyəli, oval, kütdür. Ləçəkləri ağ, pazşəkilli, enli, yumru uclu olub, diskin vəzicikləri qısa, iki qanadlı, kəsikdir. Erkəkcik sapları ortasınadək bitişikdir. Dişicik çiçəklərin kasayarpaqları qalıntəhər, yaşıl, ensiz haşiyəli, ellipsvarı olub, bizdir. Ləçəkləri çox xırdadır. Meyvəsi təxminən 3 mm, yumurtavari-sapşəkilli, hamar damarcıqlıdır. Toxumları üç hissəli, ensiz, uzunluğu 2,5 mm-dir. Apreldə çiçəkləyir və oktyabrda meyvə verir.

 Təbii ehtiyatınnın dəyişilməsi səbəbləri 
Buş andraxnasının təbii ehtiyatının dəyişilməsinin başlıca səbəbi insan fəaliyyətidir.

 Çoxalması 
Buş andraxnası əsasən toxumla çoxalır.

 Becərilməsi 
Məlumat yoxdur.

 Qəbul edilmiş qoruma tədbirləri 
Buş andraxnasının qəbul edilmiş qoruma tədbiri yoxdur.

 Zəruri qoruma tədbirləri 
Buş andraxnasının Azərbaycanın Qırmızı Kitabına daxil edilməsi tövsiyə olunur.

 Ədəbiyyat 
Деревья и кустарники СССР. Т.4. 1958.; 
Флора Азербайджана. т.6.1955;
Azəraycanın ağac və kolları. III cild. 1970;
Azərbaycan florasının konspekti. I-III cildlər.2005;2006;2008;
Naxçıvan MR florasının taksonomik spektrı.2008;
Naxçıvan MR-nın flora müxtəlifliyi və onun nadir növlərinin qorunması.2011.

 Məlumat mənbəsi
 Tofiq Məmmədov. Azərbaycan dendroflorası. II cild. Bakı: Səda, 2015.
Kateqoriya:Kollar
Kateqoriya:Azərbaycan florası